Jan Palfijn

Jan Palfijn (Kortryk 28 november 1650 - Gent 21 april 1730) wos en West-Vlamsche vroedmêester. J'es weireldberoemd deur de uutvindienge van en nieuw type verlostange. Ie woa den êesten die zyn ontwerp tôonde in 't openboar, mêer bepoald an de academie va Wetenskappen in Parys.

Zyn werk Heelkonstige ontleeding van 's menschen lighaam wos in 't buutnland styf hoge geschat deur collega's anatoomn en gekende specialistn. In eign land wost ie minder g'apprecieerd en j'es in oarmoe gestorvn.

Varia
In Kortryk keun je een standbeeld zien van em ip d' Avermarkt.
In Gent stoat zyn proalgraf an de St.-Jacobskerke. In Gent en Merksem es 't er een zieknus genoemd noar em.
In de volksmond weirdt er van en geboorte met de verlostange gezeid "J'es gekocht met d'Yzers".

Categorie:West-Vlamsche weetnschapper
Categorie:Vlamsche weetnschapper (voor 1830)
Categorie:Dokteur
Categorie:Uutviender
Categorie:Kortryk